f



Spēkā no 28.05.2025.

Būvdarbu/pakalpojumu iepirkumu procedūras

"Vidsprieguma līniju izbūve, pārbūve un transformatoru nomaiņa"

 sarunu nolikums

Sabiedrisko pakalpojumu sniedzējs AS "Sadales tīkls" (turpmāk tekstā "Pasūtītājs", "ST" vai "Pārzinis") uzaicina iesniegt piedāvājumu būvdarbu/pakalpojumu sarunu procedūrā (Pretendentu atlases metode, kuras rezultātā, par svarīgiem paredzamā līguma noteikumiem, rakstiski tiek aptaujātas juridiskas un/vai fiziskas personas – "Piegādātāji", "Pretendenti") (turpmāk tekstā "Sarunas"), saskaņā ar šajā Sarunu nolikumā (turpmāk tekstā – "Nolikums") zemāk minētajiem noteikumiem.

**1. Pasūtītājs**

AS "Sadales tīkls" (turpmāk tekstā "ST"), vienotais reģistrācijas Nr. 40003857687, adrese: Šmerļa iela 1, Rīga, LV-1160, Latvijas Republika, organizē iepirkuma procedūru - sarunas "Vidsprieguma līniju izbūve, pārbūve un transformatoru nomaiņa " saskaņā ar šo Sarunu nolikumu (turpmāk tekstā "Nolikums").

Uz Sarunām tiek uzaicināti visi AS "Latvenergo" kvalifikācijas sistēmā "Būvdarbi un pakalpojumi" iekļautie Piegādātāji (<https://sadalestikls.lv/lv/kvalifikacijas-sistemas>), kuriem ir piešķirtas attiecīgas darbu veikšanas tiesības katrai iepirkuma daļai (Kvalifikācijas sistēmas nolikums "Būvdarbi un pakalpojumi" ID Nr. LE2015-14 Kvalifikācijas sistēmā ietvertie darbi/pakalpojumi (grupa): 6.7.p., 6.19.p. vai 6.20.p.) līdz Sarunu izsludināšanas dienai, t.sk. Piegādātāji, kuri attiecīgo kvalifikāciju nokārtojuši līdz piedāvājuma iesniegšanas termiņa beigām, sekojošiem darbu veidiem –

***20 kV*** *- Elektroapgādes elektroietaišu būvniecības, rekonstrukcijas, renovācijas un remontu darbi līdz 20*

*kV;*

***SI*** *- 6-20 kV sadales ietaises, t.sk releju aizsardzība, automātika un vadība;*

***GVL*** *- Gaisvadu un piekarkabeļu līnijas, 6-20/0,4 kV transformatoru apakšstacijas, brīvgaisa jaudas*

*slēdži;*

***KL*** *- Kabeļlīnijas, 6-20/0,4 kV transformatoru apakšstacijas.*

***SI,GVL,KL,1000V*** *- Elektroietaišu būvniecības, pārbūves un atjaunošanas darbi līdz 20 kV, tai skaitā, 6-20 kV sadales ietaises (t.sk. releju aizsardzība, automātika un vadība), gaisvadu un piekarkabeļu līnijas, kabeļlīnijas, 6-20/0,4 kV transformatoru apakšstacijas, brīvgaisa jaudas slēdži.*

***GVL,KL,1000V*** *- Elektroietaišu būvniecības, pārbūves un atjaunošanas darbi līdz 20 kV, tai skaitā, gaisvadu un piekarkabeļu līnijas, kabeļlīnijas, 6-20/0,4 kV transformatoru apakšstacijas, brīvgaisa jaudas slēdži.*

Piegādātāju atlase notiek automātiski AS "Latvenergo" Elektroniskajā iepirkumu sistēmā saskaņā ar aktuālo AS "Latvenergo" kvalificēto [piegādātāju reģistru](https://sadalestikls.lv/lv/kvalifikacijas-sistemas).

Uzaicinājums piedalīties Sarunās AS "Latvenergo" kvalifikācijas sistēmā "Būvdarbi un Pakalpojumi" reģistrētajiem Piegādātājiem tiek nosūtīts uz e-pastu kā AS "Latvenergo" Elektroniskās iepirkumu sistēmas automātisks uzaicinājums. Autorizējoties AS "Latvenergo" Elektroniskajā iepirkumu sistēmā, tiek nodrošināta piekļuve visai Sarunu procedūras dokumentācijai.

**2. Sarunu priekšmets, vieta un apjoms**

2.1. Sarunu priekšmets tiek sadalīts 2 (divās) iepirkuma daļās:

2.1.1. vidsprieguma līniju izbūve, pārbūve (CPV kods: 45231400-9 (Elektrolīniju būvdarbi));

2.1.2. transformatoru nomaiņa (CPV kods: 51111300-6 (Transformatoru uzstādīšanas pakalpojumi un papildu CPV kods: 45317200-4 (Transformatoru elektroinstalācijas darbi)).

2.2. Katru daļu var sadalīt vairākās iepirkuma daļās. Informācija par iepirkuma daļu sadalījumu, izpildes termiņu un būvdarbu/pakalpojuma vieta tiks norādīta iepirkumu procedūrā - Sarunās (turpmāk tekstā – "Uzaicinājums uz Sarunām") (forma Nolikuma pielikums Nr.2).

2.3. Detalizēta informācija par galveno darbu apjomu katrai no iepirkuma daļām pieejama AS "Latvenergo" Elektroniskajā iepirkumu sistēmā, autorizējoties ar Pretendentam piešķirto Lietotājvārdu un paroli. Galvenie darbu apjomi tiek norādīti Uzaicinājumos uz Sarunām, Nolikuma pielikums Nr.2, kas pievienots iepirkumu procedūras dokumentācijai AS "Latvenergo" Elektroniskajā iepirkumu sistēmā.

2.4. Pretendents var iesniegt piedāvājumu par jebkuru vienu, vairākām vai visām iepirkuma daļām. Pretendents drīkst iesniegt tikai vienu piedāvājuma variantu katrā daļā par pilnu tās apjomu. Piedāvājumu variantu iesniegšana nav pieļaujama un tie netiks vērtēti.

2.5. Sarunu procedūras uzvarētājam/iem, ar kuru/iem tiks noslēgts līgums/i, ir jāuzņemas pilna atbildība par visa Pasūtījuma izpildi, ņemot vērā Latvijas Republikas spēkā esošo tiesību normu prasības, materiālu piegādi, montāžas, ieregulēšanas un būvniecības/pakalpojumu darbu veikšanu, nodrošinot izpildīto darbu garantiju saskaņā ar Sarunu nolikumu un pievienoto līguma projektu (Nolikuma pielikums Nr. 3 – pievienots atsevišķā failā):

2.5.1. Minimālais izbūves darbu garantijas termiņš – 5 (pieci) gadi no Tehniskā akta par energoietaises pieņemšanu ekspluatācijā abpusējas parakstīšanas brīža.

2.5.2. Izmantoto materiālu garantijas termiņš – ne mazāks kā 2 (divi) gadi, no Tehniskā akta par energoietaises pieņemšanu ekspluatācijā abpusējas parakstīšanas brīža (ja vien iekārtas vai būvizstrādājumu ražotājs vai piegādātājs nav noteicis garāku termiņu, kad konkrētajam būvizstrādājumam, iekārtai vai mehānismam, kuram ir noteikts garāks garantijas termiņš, tiek piemērots ražotāja/piegādātāja noteiktais garantijas termiņš).

2.6. Sarunu procedūra tiek veikta Eiropas Savienības Atveseļošanas fonda 7.1.1.2.i. investīcijas projekta "AS "Sadales tīkls" elektroenerģijas sadales tīkla modernizācija", REPowerEU, Nr. 7.1.1.2.i.0/1/24/I/CFLA/001 ietvaros, vai Eiropas Savienības Atveseļošanas fonda 1.2.1.5.i. investīcijas projekta "AS "Sadales tīkls" elektroenerģijas sadales sistēmas modernizācija", Nr.1.2.1.5.i.0/1/22/I/EM/002 ietvaros. Kā obligāts noteikums ir konkrētu noteikumu iekļaušana ar Atveseļošanas fonda projektu saistītajos līgumos. Noteikumi tiks ietverti iepirkuma nolikumam klāt pievienotajam līguma projektam kā pielikums (pievienots atsevišķā failā).

**3.** **Plānotais darbu uzsākšanas termiņš un ilgums katrai no iepirkuma daļām**

 Plānotais darbu uzsākšanas termiņš, izpildes termiņš un būvdarbu/pakalpojumu objekta vieta tiek norādīta Uzaicinājumos uz Sarunām, Nolikuma pielikums Nr.2.

**4.** **Piedāvājuma izvēles kritērijs:**

4.1. Piedāvājuma izvēles kritērijs:

4.1.1. Piedāvājumu izvēles kritērijs: nolikumā noteiktajām prasībām atbilstošs saimnieciski visizdevīgākais piedāvājums ar viszemāko piedāvāto piedāvājuma cenu katrā iepirkuma daļā atbilstoši Sabiedrisko pakalpojumu sniedzēju iepirkumu likuma 57. panta ceturtajai daļai, kas nosaka, ka pasūtītājs piedāvājumu salīdzināšanai un izvērtēšanai ir tiesīgs izmantot tikai cenu, ja sagatavotā tehniskā specifikācija (tehniskais uzdevums) ir detalizēta un citiem kritērijiem nav būtiskas nozīmes piedāvājuma izvēlē.

4.1.2. Izšķirošais piedāvājuma izvēles kritērijs, atbilstoši kuram izvēlēsies piedāvājumu, ja konstatēs, ka vismaz divu piedāvājumu novērtējums ir vienāds: par uzvarētāju tiek atzīts tas, kurš piedāvās īsāko Pakalpojuma izpildes termiņu, kas norādīts Piedāvājuma vēstulē.

* + 1. Vērtējot piedāvājumu, komisija ņems vērā kopējo līgumcenu bez pievienotās vērtības nodokļa.
		2. Pirms lēmuma par iepirkuma vai atsevišķas daļas, ja visās daļās lēmums netiek pieņemts vienlaicīgi, rezultātu pieņemšanas sabiedrisko pakalpojumu sniedzējs attiecībā uz katru pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajiem piedāvājuma izvērtēšanas kritērijiem būtu piešķiramas līguma slēgšanas tiesības, Likuma 48.pantā noteiktajā kārtībā un apjomā, t.sk. attiecībā uz šajā pantā noteiktajām pārbaudāmajām personām, veic pārbaudi par šā panta otrajā daļā, izņemot 8. un 9.punktā, noteiktajiem pretendentu izslēgšanas iemesliem.
		3. Sabiedrisko pakalpojumu sniedzējs, ņemot vērā vērtēšanas rezultātus, par katru daļu atsevišķi pieņem lēmumu piešķirt līguma slēgšanas tiesības, pārtraukt vai izbeigt attiecīgo daļu.

**5. Kontaktpersonas, tehniskās dokumentācijas saņemšana**

5.1. Kontaktpersonas - norādītas Uzaicinājumos uz Sarunām, Nolikuma pielikums Nr.2.

5.2. Tehniskā dokumentācija pievienota iepirkumu procedūras dokumentācijai AS "Latvenergo" Elektroniskajā iepirkumu sistēmā.

**6. Vispārīgie noteikumi pretendenta dalībai Sarunās**

6.1. Pretendentam ir pienākums pārliecināties, vai visi Sarunu dokumenti, kā arī skaidrojumi, grozījumi vai papildinājumi ir saņemti pilnībā. Pretendenta pienākums ir pastāvīgi sekot AS "Latvenergo" Elektroniskajā sistēmā publicētajai aktuālajai informācijai.

6.2. Iesniedzot piedāvājumu, Pretendents pilnībā atzīst Nolikumā ietvertos noteikumus un prasības. Jebkura Pretendenta piedāvātā norma, kas ir pretrunā ar Nolikumu vai neatbilst Nolikumā ietvertajiem noteikumiem un prasībām, tai skaitā ST izvirzītajām materiālu un iekārtu tehniskajām prasībām, netiks pieņemta un var būt par iemeslu piedāvājuma noraidīšanai.

6.3. Pretendentam ir jāsedz visas piedāvājuma sagatavošanas un iesniegšanas izmaksas un Pasūtītājs nekādā ziņā nav atbildīgs un neuzņemas saistības par šīm izmaksām neatkarīgi no iepirkuma procedūras - Sarunu norises un rezultāta.

6.4. Ja Pretendents iesniedz savu piedāvājumu Sarunās, tas nedrīkst vienlaicīgi piedalīties šajās Sarunās kā cita Pretendenta piesaistīts apakšuzņēmējs.

6.5. Pretendents, tā saistītie uzņēmumi, kuri atbilstoši normatīvajiem aktiem ir viens tirgus dalībnieks, Sarunās var iesniegt tikai vienu Sarunu piedāvājumu.

6.6. Iepirkuma procedūra – Sarunas tiek veiktas Eiropas Savienības Atveseļošanas fonda 7.1.1.2.i. investīcijas projekta "AS "Sadales tīkls" elektroenerģijas sadales tīkla modernizācija", REPowerEU, Nr. 7.1.1.2.i.0/1/24/I/CFLA/001 ietvaros, vai Eiropas Savienības Atveseļošanas fonda 1.2.1.5.i. investīcijas projekta "AS "Sadales tīkls" elektroenerģijas sadales sistēmas modernizācija", Nr.1.2.1.5.i.0/1/22/I/EM/002 ietvaros, tādējādi AS "Sadales tīkls" līgumā iekļaus vismaz šādas prasības attiecībā uz ES finansējuma piešķiršanas prasību nodrošināšanu:

6.6.1. nekavējoši informēt ES, AS "Sadales tīkls" gadījumā, ja pastāv ticams apgalvojums, sūdzība vai informācija attiecībā uz noziedzīgiem nodarījumiem saistībā ar līguma izpildi. Ar noziedzīgu nodarījumu šī punkta izpratnē tiek saprasti jebkuri turpmāk minētie noziedzīgie nodarījumi, ciktāl un kā tie noteikti ar attiecīgajiem normatīvajiem aktiem: krāpšana, korupcija (t.sk., bet ne tikai - kukuļdošana, kukuļņemšana, starpniecība kukuļošanā, komerciālā uzpirkšana, neatļauta labuma pieņemšana un tml.), izspiešana, aizliegtas vienošanās, bezdarbība (t.sk., neziņošana par noziedzīgu nodarījumu), noziedzīgi iegūtu līdzekļu legalizācija, terorisma finansēšana);

6.6.2. uzturēt grāmatvedības ierakstus un uzskaiti par visām finanšu transakcijām un izdevumiem saistībā ar līguma izpildi;

6.6.3. nodrošināt ES iespēju, saistībā ar uzsāktu lietu par noziedzīgu nodarījumu, revidēt Izpildītāja sadarbības partnerus, līgumslēdzējus, to apakšuzņēmēju grāmatvedības un uzskaites ierakstus saistībā ar līguma izpildi, un izgatavot dokumentu kopijas, ciktāl tas pieļaujams atbilstoši normatīvo aktu prasībām;

6.6.4. nodrošināt, ka šajā punktā noteiktās prasības ir iekļautas arī līgumos, ko Pretendents slēdz ar apakšuzņēmējiem šī līguma izpildes nodrošināšanai.

6.7. Ja ieinteresēts Pretendents pieprasa izsniegt iepirkuma procedūras dokumentus drukātā veidā, Pasūtītājs tos izsniedz šim Pretendentam 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.

**7. Piedāvājuma sagatavošana**

Visiem dokumentiem, kas attiecas uz piedāvājumu un tiek pievienoti piedāvājumam AS "Latvenergo" Elektroniskajā iepirkumu sistēmā, ir jābūt latviešu valodā. Izņēmums - elektromateriālu un iekārtu tehnisko specifikāciju formas, kur pieļaujama angļu valoda.

7.2. Piedāvājuma saturs **par katru iepirkuma daļu**:

7.2.1 Piedāvājuma vēstule, kas sagatavota un parakstīta ar drošu elektronisku parakstu AS "Latvenergo" Elektroniskajā iepirkumu sistēmā, saskaņā ar Nolikuma pielikumu Nr.1, ievērojot:

7.2.1.1. piedāvājuma vēstule jāparaksta Pretendenta pārstāvim ar pārstāvības tiesībām vai tā pilnvarotai personai.

7.2.1.2. ja piedāvājuma dokumentus paraksta Pretendenta paraksttiesīgās personas pilnvarota persona, papildus jāiesniedz attiecīgās pilnvaras kopija, kas apliecina dokumentus parakstījušās personas tiesības pārstāvēt Pretendentu iepirkuma ietvaros;

7.2.2. Ja aizpildot informāciju AS "Latvenergo" Elektroniskās iepirkumu sistēmas laukā "Iesniegts no konkurenta neatkarīgs piedāvājums" norādīts *"NĒ"*, pretendentam jāpievieno Apliecinājums par to, ka ir bijušas konsultācijas, līgumi, vienošanās vai cita veida saziņa ar konkurentu saistībā ar šo iepirkumu, un tādēļ tiek sniegta izsmeļoša un patiesa informāciju par šādas saziņas mērķi, raksturu un saturu.

|  |  |  |
| --- | --- | --- |
| Nr. | Uzņēmums – konkurents, ar kuru ir bijusi saziņa [Komersanta nosaukums, reģ. Nr.] | Saziņas veids, mērķis, raksturs un saturs |
|  |  |  |

7.2.3. Finanšu piedāvājums, kas sastāv no:

(a) AS "Latvenergo" elektroniskajā iepirkumu sistēmā aizpildītas kopējās līgumcenas, EUR bez PVN ar divām zīmēm aiz komata;

(b) Tehniskā-finanšu piedāvājuma (tāmēm) vai izvērstām elektomontāžas būvdarbu/pakalpojumu, materiālu un mehānismu izmaksu tāmēm (EXCEL formā), saskaņā ar pievienoto tehnisko dokumentāciju, elektromateriālu un iekārtu tehnisko specifikāciju prasībām, LBN 501-17 prasībām, ņemot vērā LBN 501-17 4.pielikumu "Tāmju komplekta sastāvs", kas aizpildītas un pievienotas AS "Latvenergo" "Elektroniskajā iepirkumu sistēmā" kā pievienotais fails, tai skaitā

- ar atzīmi par Pasūtītāja piegādājamiem elektromateriāliem un iekārtām "PP";

- ar atzīmi par Pasūtītāja ieteiktajiem elektromateriāliem un iekārtām "MAN", kas atbilstoši noteikumu par Materiālu atbilstības novērtēšanas sistēmu prasībām, iekļauti materiālu atbilstības sistēmas materiālu reģistrā un, kuru kvalitāte un piemērotība elektrotīkla atjaunošanas, izbūves un remonta darbiem ir iepriekš pārbaudītai;

- Ja Pretendents materiālu izmaksu tāmē pie pievienotās norādes "MAN" nav neko norādījis, Pasūtītājs pieņems, ka piedāvātie materiāli ir no AS "Sadales tīkls" Materiālu reģistrā iekļautiem materiāliem un Pretendentam ir pienākums Būvdarbu/pakalpojumu izpildē izmantot šos materiālus.

7.2.3.1. Tāmē aprēķināmām vērtībām jāizmanto “ROUND” funkcija ar precizitāti 2 (divas) decimālzīmes aiz komata, saglabājot visas aktīvās formulas un funkcijas, kas izmantotas aprēķinos.

7.2.3.2. Ja finanšu piedāvājumā iekļautas pozīcijas ar “0” (nulle) izmaksām, pretendents finanšu piedāvājumā sniedz skaidrojumu, no kāda finansējuma/pozīcijām attiecīgās pozīcijas izmaksas tiks segtas. Jebkuru izmaksu neiekļaušanai finanšu piedāvājumā ir jābūt objektīvi pamatotai (saturot konkrētus faktus un pierādījumus) jau iesniegtajā piedāvājumā.

7.2.3.3. Pretendents nedrīkst patvaļīgi izslēgt kādu no darbu apjomu sarakstā norādītajām darbu un materiālu pozīcijām, kā arī patvaļīgi mainīt norādītos apjomus. Tāpat pretendents nedrīkst patvaļīgi izlaist atsevišķus darbu nosaukumus, papildināt ar jauniem darbu nosaukumiem, grozīt darbu nosaukumus, mērvienības u.tml.

7.2.3.4. Ņemot vērā piedāvāto cenu, pretendentam jāiesniedz tāme, atbilstoši uzaicinājumā uz sarunām pievienotajai formai.

7.2.4. Tehniskais piedāvājums:

7.2.4.1. Pretendents iesniedzot Piedāvājuma vēstuli apliecina darbu un pakalpojumu atbilstību sarunu procedūras nolikuma prasībām, tajā skaitā, ka būvdarbi tiks veikti atbilstoši tehniskajam uzdevumam.

7.2.4.2. Ja Pretendents elektromateriālus vai iekārtas, kam materiālu izmaksu tāmē pievienota norāde "MAN" (visas vai daļu no tāmē norādītajām pozīcijām), izvēlas piedāvāt no ST Materiālu reģistrā iekļautajiem materiāliem, tad apliecinājumu par to pielietojumu izmantojot AS "Sadales tīkls" Materiālu reģistrā iekļautos materiālus https://sadalestikls.lv/lv/materialu-registrs Pretendents iesniedz Piedāvājuma vēstulē, Sarunu nolikuma pielikums Nr.1.

7.2.4.3. Ja Pretendents izvēlas elektromateriālus vai iekārtas, kam materiālu izmaksu tāmē pievienota norāde "MAN" (visas vai daļu no tāmē norādītajām pozīcijām), piedāvāt ārpus ST Materiālu reģistrā iekļautajiem, tad par tiem Pretendentam jāiesniedz pilnībā aizpildītas ST definētās attiecīgo elektromateriālu un iekārtu tehniskās specifikācijas, pievienojot visus tehniskajās specifikācijās norādītos dokumentus. Pasūtītājs patur tiesības pieprasīt elektromateriālu un iekārtu paraugus un veikt šo elektromateriālu un iekārtu atbilstības pārbaudi, saskaņā ar noteikumu par Materiālu atbilstības novērtēšanas sistēmu prasībām. Tehniskās specifikācijas un noteikumi pieejami AS "Sadales tīkls" vietnē <https://sadalestikls.lv/lv/tehnisko-specifikaciju-saraksts>.

7.2.4.4. Veicot piedāvājumu izvērtēšanu, Pasūtītājs, ievērojot Sabiedrisko pakalpojumu sniedzēju iepirkuma likuma 23.panta septīto daļu, nenoraida piedāvājumu tāpēc, ka Pakalpojumam izmantojamie elektromateriāli vai iekārtas neatbilst tehniskajā specifikācijā norādītajiem standartiem, ja Pretendents, izmantojot jebkādus atbilstošus līdzekļus (tai skaitā Sabiedrisko pakalpojumu sniedzēju iepirkumu likumā 25.pantā minētos pierādījumus), var pierādīt, ka piedāvājums ir ekvivalents un apmierina sabiedrisko pakalpojumu sniedzēja prasības, kas norādītas tehniskajā specifikācijā. Tehniskajā piedāvājumā piedāvājot ekvivalentus standartus, Pretendentam jāpierāda to ekvivalentums. Atzinumus un vērtējumus var izsniegt tikai akreditētas atbilstības novērtēšanas institūcijas. Pierādījumi jāiesniedz kopā ar piedāvājumu.

7.2.5. Personāla saraksts uz piedāvājuma iesniegšanas brīdi pretendentiem nav jāiesniedz. Personāla saraksts būs jāiesniedz Pretendentam, kuram tiks piešķirtas līguma slēgšanas tiesības, līguma saskaņošanas procesā (skatīt nolikuma 18.4.p. līdz 18.5.p.).

7.2.6. Sekojoša informācija (WORD vai PDF formātā, kas pievienota AS "Elektroniskajā iepirkumu sistēmā" kā pievienotais fails), ja Sarunu priekšmeta realizācijai par kādu no iepirkuma daļām paredzēta apakšuzņēmēja/u piesaiste:

(a) ja uzrādītais apakšuzņēmējs/ji ir reģistrēts/ti AS "Latvenergo" kvalificēto piegādātāju reģistrā - apakšuzņēmēja/ju nosaukums, veicamo darbu saraksts, veicamo darbu vērtība (EUR) un apjoms procentos atbilstoši zemāk tabulā norādītajai informācijai:

|  |  |  |  |  |
| --- | --- | --- | --- | --- |
| Apakšuzņēmēja nosaukums | Kontaktpersona (vārds, uzvārds, amats), adrese, telefona Nr., e-pasts. | Apakšuzņēmēja darbu saraksts | Apakšuzņēmēja veicamo darbu vērtība (EUR) | Apakšuzņēmēja darbu apjoms % no kopējā apjoma |
|  |  |  |  |  |
|  |  |  |  |  |

 *\* Likumā "*[*Sabiedrisko pakalpojumu sniedzēju iepirkumu likums*](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums)*" noteiktie obligātās izslēgšanas nosacījumi attiecināmi uz Apakšuzņēmējiem, kuru veicamo būvdarbu vai sniedzamo pakalpojumu vērtība ir vismaz 10 000 EUR*

(b) apakšuzņēmēja apliecinājums vai līgums/vienošanās par gatavību veikt nododamo pakalpojumu daļu sarakstā norādītos darbus un/vai nodot Piegādātāja rīcībā iepirkuma līguma izpildei nepieciešamos resursus vai Piegādātāja un personas, uz kuras iespējām Piegādātājs balstās, līgums/vienošanās par sadarbību iepirkuma līguma izpildei, kas pierāda, ka Piegādātāja rīcībā būs iepirkuma līguma izpildei nepieciešamie resursi, gadījumā, ja ar Piegādātāju tiks noslēgts iepirkuma līgums.

(c) ja uzrādītais apakšuzņēmējs/ji nav reģistrēts AS "Latvenergo" Kvalifikācijas sistēmā "Būvdarbi un Pakalpojumi" papildus nepieciešams Pretendenta:

1. apliecinājums, ka apakšuzņēmējs ir reģistrēts attiecīgās (reģistrācijas) valsts likumā noteiktajā kārtībā.
2. apliecinājums par apakšuzņēmēja personāla kvalifikāciju izpildīt līguma saistības par attiecīgo darbu izpildi.
3. apliecinājums, ka apakšuzņēmējs vai persona, kura ir Pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt Pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīti par vainīgu vai nav piemērots piespiedu ietekmēšanas līdzeklis par jebkuru no sekojošiem nodarījumiem:
* noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītajos noziedzīgajos nodarījumos,
* kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, labuma prettiesiska pieprasīšana, pieņemšana vai došana, tirgošanās ar ietekmi,
* krāpšana, piesavināšanās vai noziedzīgi iegūtu līdzekļu legalizēšana,
* terorisms, terorisma finansēšana, proliferācijas finansēšana, teroristu grupas izveide vai organizēšana, ceļošana terorisma nolūkā, terorisma attaisnošana, aicinājums uz terorismu, terorisma draudi vai personas vervēšana vai apmācīšana terora aktu veikšanai,
* cilvēku tirdzniecība,
* izvairīšanās no nodokļu un tiem pielīdzināto maksājumu nomaksas.
1. apliecinājums, ka apakšuzņēmējam nav konstatēts dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu "Par nodokļiem un nodevām" vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;
2. apliecinājums, ka apakšuzņēmējam nav pasludināts maksātnespējas process, apturēta saimnieciskā darbība vai apakšuzņēmējs netiek likvidēts.
3. apliecinājums, ka apakšuzņēmējs, ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros to ir atbrīvojusi no naudas soda vai samazinājusi naudas sodu.
4. apliecinājums, ka apakšuzņēmējs, ar kompetentās institūcijas lēmumu, prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā:

a) vienas vai vairāku personu nodarbināšanā, ja tām nav nepieciešamās darba atļaujas vai tās nav tiesīgas uzturēties Eiropas Savienības dalībvalstī,

b) personas nodarbināšana bez rakstveidā noslēgta darba līguma, normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu.

1. apliecinājums, ka apakšuzņēmējam vai personai, kura ir valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt apakšuzņēmēju darbībās, kas saistītas ar filiāli, vai personālsabiedrības biedru, ja apakšuzņēmējs ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas kuras ietekmē noteiktā līguma izpildi.

7.3. Pretendenta piedāvātajai līgumcenai par katru iepirkuma daļu jāpaliek nemainīgai visu līguma izpildes gaitu un tā netiks pakļauta nekādām izmaiņām vai indeksācijai.

7.4. Norādot piedāvājuma līgumcenu, Pretendentam piedāvājumos ir jāņem vērā Līguma projektā, Nolikuma pielikums Nr.3 (pievienots atsevišķā failā), norādītos apmaksas nosacījumus.

## 8. Sarunu Nolikuma grozījumi

8.1. Pasūtītājs ir tiesīgs veikt grozījumus Sarunu Nolikumā par to informējot visus Pretendentus ne vēlāk kā 5 (piecas) darba dienas pirms to stāšanās spēkā. Informāciju par veiktajiem grozījumiem Pasūtītājs nosūta no AS "Latvenergo" Elektroniskās iepirkumu sistēmas.

8.2. Pasūtītājs ir tiesīgs veikt grozījumus konkrētās būvdarbu/pakalpojumu iepirkumu procedūras – Sarunu dokumentos ne vēlāk kā 5 (piecas) darba dienas līdz piedāvājumu iesniegšanas termiņa beigām. Informāciju par veiktajiem grozījumiem Pasūtītājs nosūta no AS "Latvenergo" Elektroniskās iepirkumu sistēmas visiem uz sarunām uzaicinātajiem Pretendentiem.

8.3. Nolikuma 8.2. punkta iestāšanās gadījumā vai objektīvas nepieciešamības gadījumā Pasūtītājs, pēc saviem ieskatiem, ir tiesīgs pagarināt piedāvājumu iesniegšanas termiņu, informāciju nosūtot no AS "Latvenergo" Elektroniskās iepirkumu sistēmas visiem uz sarunām uzaicinātajiem Pretendentiem.

8.4. Par pierādījumu informācijas nosūtīšanai kalpo AS "Latvenergo" Elektroniskās sistēmas vēstuļu arhīva žurnāls un/vai e-pasta izdruka.

**9.** **Piedāvājuma derīguma termiņš**

9.1. Piedāvājumam jābūt derīgam, saskaņā ar Uzaicinājumā uz Sarunām, Nolikuma pielikums Nr.2, norādīto derīguma termiņu.

9.2. Piedāvājums ar īsāku derīguma termiņu, kā norādīts Uzaicinājumā uz sarunām, Nolikuma pielikums Nr.2, tiks noraidīts kā neatbilstošs.

9.3. Izņēmuma kārtā iepirkumu komisija var lūgt Pretendentiem uz noteiktu laiku pagarināt piedāvājuma derīguma termiņu. Lūgumam un Pretendentu atbildei jābūt rakstiski nosūtītām no AS "Latvenergo" Elektroniskās iepirkumu sistēmas.

**10. Piedāvājuma iesniegšana**

10.1. Pretendentu piedāvājumi jāiesniedz līdz AS "Latvenergo" Elektroniskajā iepirkumu sistēmā norādītajam piedāvājumu iesniegšanas termiņam (pēc Latvijas laika). Pēc minētā termiņa piedāvājumu iesniegšana nav iespējama.

10.2. Pretendenta iesniegtais piedāvājums nozīmē pilnīgu Pretendentu atlases noteikumu pieņemšanu un atbildību par to izpildi.

10.3. Līdz Piedāvājuma iesniegšanas termiņa beigām jebkurš Pretendents AS "Latvenergo" Elektroniskajā iepirkumu sistēmā var atsaukt savu Piedāvājumu.

10.4. Ja Pretendents atsauc savu Piedāvājumu Piedāvājuma derīguma termiņa laikā Pasūtītāja rīkotajā sarunu procedūrā vai, ja Pretendents atzīts par sarunu procedūras uzvarētāju, saņēmis attiecīgo iepirkuma Līgumu no Pasūtītāja Piedāvājuma derīguma termiņa laikā, atsakās parakstīt šo Līgumu, Pasūtītājs patur tiesības ieturēt Kvalifikācijas nodrošinājumu 2% apmērā no piedāvātās līgumsummas, saskaņā ar Kvalifikācijas sistēmā "Būvdarbi un Pakalpojumi" noteikto Kvalifikācijas nodrošinājuma kvalifikācijas sistēmai nodrošinājuma formu.

**11. Konfidencialitāte**

11.1. Pretendentu piedāvājumu saturs, to vērtēšanas process un Pasūtītāja iepirkuma procedūru komisijas piedāvājumu vērtēšanas protokoli ir konfidenciāli.

11.2. Jebkuri Pretendenta centieni ietekmēt Pasūtītāja Sarunu norisi vai lēmumu par Sarunu uzvarētāja izvēli, ir iemesls, lai noraidītu Pretendenta piedāvājumu.

11.3. Pēc lēmuma pieņemšanas par Sarunu uzvarētāju, informācija par uzvarētāju un kopējo līgumcenu ir pieejama visiem Pretendentiem, kuri piedalījās sarunās.

**12.** **Informācijas apmaiņa**

12.1. Informācijas apmaiņa, kas attiecas uz iepirkumu procedūru - sarunām, starp Pasūtītāju un Pretendentiem notiek AS "Latvenergo" Elektroniskajā iepirkumu sistēmā.

12.2 Pasūtītājs rakstiski atbildēs uz jautājumiem par Sarunu Nolikuma saturu, kas tiks saņemti ne vēlāk kā 5 (piecas) darba dienas pirms noteiktā piedāvājumu iesniegšanas termiņa beigām. Pasūtītāja atbilde tiks nosūtīta visiem uz Sarunām uzaicinātajiem Pretendentiem kopā ar jautājumiem par Sarunu Nolikuma saturu, neuzrādot jautājuma uzdevēju.

12.3. Par pierādījumu informācijas nosūtīšanai kalpo AS “Latvenergo” Elektroniskās sistēmas vēstuļu arhīva žurnāls un/vai e-pasta izdruka.

**13. Pretendentu izslēgšanas noteikumi**

13.1. Pretendentu izslēgšanas noteikumi – Iepirkuma komisija izslēdz Pretendentu no turpmākas dalības iepirkuma procedūrā, ja attiecībā uz Pretendentu ir konstatēts jebkurš no Sabiedrisko pakalpojumu sniedzēju iepirkumu likuma 48. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem gadījumiem. Minētie izslēgšanas iemesli ir attiecināmi arī uz Sabiedrisko pakalpojumu sniedzēju iepirkumu likuma 48.panta trešajā daļā minētajām personām normā noteiktajā apmērā. Iepirkuma komisija neizslēdz Pretendentu no dalības iepirkumu procedūrā Sabiedrisko pakalpojumu sniedzēju iepirkumu likuma 48.panta ceturtajā daļā noteiktajos gadījumos.

13.2. Pretendentu izslēgšanas gadījumi tiks pārbaudīti Sabiedrisko pakalpojumu sniedzēju iepirkumu likuma 48.pantā noteiktajā kārtībā.

13.3. Ja Sabiedrisko pakalpojumu sniedzējs konstatē, ka Pretendents būtu izslēdzams no turpmākās dalības iepirkuma procedūrā, pamatojoties uz Sabiedrisko pakalpojumu sniedzēju iepirkumu likuma 48. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar šā likuma 48. panta trešās daļas 1., 4. un 5. punktā minēto personu, un nav piemērojami šā likuma 48. panta ceturtās daļas 2., 3., 4., 5. un 6. punktā noteiktie izņēmumi, Sabiedrisko pakalpojumu sniedzējs dod Pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina Pretendenta uzticamību saskaņā ar Sabiedrisko pakalpojumu sniedzēju iepirkumu likuma 49.panta noteikumiem. Sabiedrisko pakalpojumu sniedzējs vērtēs Pretendenta iesniegtos pierādījumus uzticamības nodrošināšanai Sabiedrisko pakalpojumu sniedzēju iepirkumu likuma 49.panta noteiktajā kārtībā.

**14. Piedāvājumu atvēršanas kārtība**

 Iesniegto Piedāvājumu atvēršana notiek AS "Latvenergo" Elektroniskajā iepirkumu sistēmā bez Pretendentu pārstāvju piedalīšanās. Noslēdzoties Piedāvājumu iesniegšanas termiņam, AS "Latvenergo" Elektroniskajā iepirkumu sistēmā tiek publiskota Piedāvājumu iesniegušo Pretendentu iesniegtā Piedāvājuma cena tikai Pretendentiem, kuri piedāvājumus ir iesnieguši. Uz sarunām uzaicinātajiem būvkomersantiem, kuri piedāvājumus nebūs iesnieguši, šī informācija tiks nosūtīta pēc pieprasījuma.

**15. Piedāvājuma atbilstības pārbaude**

15.1.Piedāvājumu atbilstības pārbaude tiks veikta, lai noteiktu, vai piedāvājums iesniegts atbilstoši Nolikuma prasībām. Neatbilstošie piedāvājumi tiks noraidīti. Atbilstības pārbaude tiks veikta, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret Pretendentiem pārkāpumu.

15.2. Ja Pasūtītājs konstatēs, ka piedāvājumā ietvertā vai Pretendenta iesniegtā informācija vai dokuments ir neskaidrs vai nepilnīgs, tiks pieprasīts, lai Pretendents vai kompetenta institūcija izskaidro vai papildina minēto informāciju vai dokumentu, nodrošinot vienlīdzīgu attieksmi pret visiem Pretendentiem. Skaidrojumi un papildinājumi tiks pieprasīti tikai par jau sākotnēji iesniegtu informāciju, taču netiks pieņemta un vērtēta pēc būtības jauna, sākotnēji piedāvājumā neiekļauta informācija. Pretendentiem piedāvājumā jāiekļauj dokumenti saskaņā ar izvirzītajām prasībām. Ja Pasūtītājs ir pieprasījis izskaidrot vai papildināt iesniegtos dokumentus, bet Pretendents to nav izdarījis atbilstoši Pasūtītāja noteiktajām prasībām, Pasūtītājam nav pienākums atkārtoti pieprasīt, lai tiek izskaidrota vai papildināta šajos dokumentos ietvertā informācija, un šādā gadījumā Pasūtītājs piedāvājumu vērtēs pēc tā rīcībā esošās informācijas.

**16. Piedāvājuma izvērtēšana**

16.1**.**  Gadījumā, ja tiek konstatētas aritmētiskas kļūdas/acīmredzamas kļūdas, tad šīs kļūdas tiks labotas un par kļūdu labojumu un laboto piedāvājuma summu tiks informēts Pretendents. Vērtējot piedāvājumu iepirkumu komisija ņems vērā labojumus.

16.3. Iepirkumu komisijai ir tiesības uzaicināt visus Pretendentus uz pārrunām, nosūtot uzaicinājumu AS "Latvenergo" Elektroniskajā iepirkumu sistēmā, ja iesniegtā informācija un/vai tehniskā dokumentācija, tai skaitā atsevišķas tāmes pozīcijas un /vai tehniskais risinājums ir neskaidri vai nepilnīgi. Ja pārrunu laikā komisija ar Pretendentiem vienojas par precizējumiem Piedāvājumā, Pretendentiem līdz konkrētam termiņam jāiesniedz precizētais Piedāvājums AS "Latvenergo" Elektroniskajā iepirkumu sistēmā, saskaņā ar Nolikuma 7.punktu.

16.4. Ja iepirkumu komisija sarunu gaitā ir piemērojusi Nolikuma 16.3. punkta nosacījumus, bet vienošanās par precizējumiem Piedāvājumā nav panākta, Pretendentam ir tiesības atstāt savu piedāvājumu nemainīgu. Šajā gadījumā tiks vērtēts Pretendenta sākotnēji iesniegtais Piedāvājums AS "Latvenergo" Elektroniskajā iepirkumu sistēmā.

16.5. Piedāvājumu izvēles kritērijs: nolikumā noteiktajām prasībām atbilstošs saimnieciski visizdevīgākais piedāvājums ar viszemāko piedāvāto piedāvājuma cenu katrā daļā atbilstoši Sabiedrisko pakalpojumu sniedzēju iepirkumu likuma 57. panta ceturtajai daļai, kas nosaka, ka pasūtītājs piedāvājumu salīdzināšanai un izvērtēšanai ir tiesīgs izmantot tikai cenu, ja sagatavotā tehniskā specifikācija (tehniskais uzdevums) ir detalizēta un citiem kritērijiem nav būtiskas nozīmes piedāvājuma izvēlē.

16.6. Izšķirošais piedāvājuma izvēles kritērijs, atbilstoši kuram izvēlēsies piedāvājumu, ja konstatēs, ka vismaz divu piedāvājumu novērtējums ir vienāds: par uzvarētāju tiek atzīts tas, kurš piedāvās īsāko Pakalpojuma izpildes termiņu, kas norādīts Piedāvājuma vēstulē.

16.7. Piedāvājumu izvērtējumu veikšanai var tikt pieaicināti eksperti.

16.8. Informācija par pieņemto lēmumu attiecībā uz iepirkuma līguma slēgšanu vai Sarunu pārtraukšanu vai izbeigšanu, rakstiski tiek paziņota piecu darbdienu laikā pēc lēmuma pieņemšanas AS "Latvenergo" Elektroniskajā sistēmā visiem Pretendentiem, kuri piedalījās Sarunās.

16.9. Pasūtītājs ir tiesīgs izbeigt sarunu procedūru vai tās daļu, neradot nekādas saistības attiecībā pret Pretendentiem, kuru intereses šādi tikušas skartas, ja nav iesniegti piedāvājumi vai ja iesniegtie piedāvājumi neatbilst Nolikumā noteiktajām prasībām.

16.10. Pasūtītājs ir tiesīgs jebkurā brīdī pārtraukt sarunu procedūru vai tās daļu, ja tam ir objektīvs pamatojums, neradot nekādas saistības attiecībā pret Pretendentiem, kuru intereses šādi tikušas skartas.

16.11. Pasūtītājs attiecībā uz Pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, pārbaudīs, vai attiecībā uz šo Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (tai skaitā sankcijas attiecībā uz proliferācijas finansēšanu), kuras ietekmē līguma izpildi. Ja attiecībā uz minēto Pretendentu vai kādu no noteiktajām personām ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, Pretendents tiks izslēgts no dalības līguma slēgšanas tiesību piešķiršanas procedūrā.

16.12. Ja Pretendents uzskata, ka ar iepirkuma procedūras rezultātiem ir aizskartas vai ir iespējams Pretendenta tiesību aizskārums, Pretendentam saskaņā ar Sabiedrisko pakalpojumu sniedzēju iepirkumu likuma 72.pantu ir tiesības iesniegt iesniegumu Latvijas Republikas Iepirkumu uzraudzības birojam 10 dienu laikā pēc informācijas par iepirkuma rezultātiem nosūtīšanas dienas.

**17. Fizisko personu datu apstrāde**

17.1. Iepirkuma procedūras ietvaros Pretendenta iesniegto fizisko personu datu pārzinis ir AS "Sadales tīkls", reģ.Nr.40003857687.

17.2. Pretendents, kā no savas puses iepirkuma procedūras procesā un būvdarbu/pakalpojuma līguma (Nolikuma pielikums Nr.3, pievienots atsevišķā failā) izpildē iesaistīto personu, kā arī Piedāvājumā norādīto personu (t.sk. apakšuzņēmēju) personas datu pārzinis, ir atbildīgs par attiecīgu personas datu subjektu datu apstrādes tiesiskā pamata nodrošināšanu. AS "Sadales tīkls" (turpmāk – Pārzinis) veic Pretendenta iesniegto fizisko personu datu apstrādi, lai izpildītu uz Pārzini attiecināmus juridiskus pienākumus un ievērotu Pārziņa leģitīmās intereses.

17.3. Objekta apskate (ja tāda paredzēta):

17.3.1. Pretendenta pieteikumā objekta apskatei norādīto Pretendenta pārstāvju personas datu apstrādes mērķis – nodrošināt Pretendenta pārstāvjiem piekļuvi Pārziņa objektam un iespēju iepazīties ar esošo situāciju un dokumentāciju, kas saistīta ar Sarunu priekšmetu.

17.3.2. Pārziņa leģitīmo interešu īstenošanai, tajā skaitā noziedzīgo nodarījumu novēršanai, Pārzinis glabā Pretendenta pieteikumā objekta apskatei norādītus personas datus 3 (trīs) gadu termiņā no lēmuma pieņemšanas dienas attiecībā uz Sarunām.

17.4. Piedāvājumu vērtēšana:

17.4.1. Pretendenta Piedāvājumā norādīto Pretendenta pilnvaroto personu datu apstrādes mērķis – izvērtēt iesniegtā Piedāvājuma tiesiskumu.

17.4.2. Pretendenta Piedāvājumā norādīto apakšuzņēmēju datu apstrādes mērķis – pārliecināties par Pretendenta atbilstību Nolikuma prasībām.

17.4.3. Pārzinis glabā Pretendenta Piedāvājumā norādītus fizisko personu datus 3 (trīs) gadu termiņā no lēmuma pieņemšanas dienas attiecībā uz Sarunām.

17.5. Līguma izpilde:

17.5.1. Pārzinis apstrādā uzvarējušā Pretendenta piedāvājumā norādītus fizisko personu datus ar mērķi nodrošināt iepirkuma procedūras rezultātā noslēgtā būvdarbu/pakalpojuma līguma (pievienots atsevišķā pielikuma failā) un Nolikuma nosacījumu izpildi, ievērot Pārziņa leģitīmās intereses, nodrošināt uzvarējušā Pretendenta personāla identificēšanu un pielaišanu darbu izpildei Pārziņa objektos, ievērojot Pārziņa iekšējos normatīvajos aktos noteiktās prasības un procedūras, tajā skaitā pirms pielaišanas pie darbiem identificēt uzvarējušā Pretendenta personālu, pārbaudīt Pretendenta personāla atbilstību kvalifikācijas prasībām, kas noteiktas Latvijas Republikas spēkā esošajos normatīvajos aktos, Pārziņa iekšējos normatīvajos aktos un iepirkuma procedūras dokumentos.

17.5.2. Pārzinis glabā fizisko personu datus, kuri norādīti uzvarējušā Pretendenta Piedāvājumā un kas kļūst par noslēgtā būvdarbu/pakalpojuma līguma (pievienots atsevišķā pielikuma failā) neatņemamu sastāvdaļu, visā līguma darbības laikā, ieskaitot līgumā noteikto garantijas termiņu, ka arī līguma uzglabāšanas laikā, kas nepārsniedz Arhīvu likumā noteikto uz laiku glabājamo dokumentu maksimālo glabāšanas termiņu.

**18. Līguma piešķiršana**

18.1. Pasūtītājs un Pretendents, kuram sarunu procedūras rezultātā ir piešķirtas līguma slēgšanas tiesības, slēgs līgumu atbilstoši līguma projektam, kas pievienots kā:

18.1.1. Pielikums Nr.3.1. , ja sarunu procedūras iepirkuma daļa būs ar CPV kodu: 45231400-9 (Elektrolīniju būvdarbi);

18.1.2. Pielikums Nr.3.2., iepirkuma daļa būs ar CPV kodu: 51111300-6 (Transformatoru uzstādīšanas pakalpojumi) un papildu CPV kods: 45317200-4 (Transformatoru elektroinstalācijas darbi))

 Atkāpšanās no līguma projekta (līgumā neiekļaujot projektā paredzētos noteikumus vai iekļaujot atšķirīgus noteikumus) netiks akceptēta no Pasūtītāja puses.

18.2. Izraudzītajam pretendentam līgums jāparaksta 5 (piecu) darba dienu laikā no dienas, kad Pasūtītājs to ir nosūtījis pretendentam parakstīšanai. Ja pretendents minētajā termiņā sabiedrisko pakalpojumu sniedzējam neiesniedz parakstītu līgumu, sabiedrisko pakalpojumu sniedzējam ir tiesības to uzskatīt par atteikumu līgumu slēgt. Gadījumā, ja norādītajā termiņā Pretendents neparaksta līgumu, tas tiks uzskatīts par atteikumu to slēgt. Pasūtītājs ir tiesīgs pieņemt lēmumu iepirkuma līguma slēgšanas tiesības piešķirt Pretendentam, kurš iesniedzis nākamo saimnieciski visizdevīgāko piedāvājumu ar nākamo viszemāko cenu, vai pārtraukt iepirkuma procedūru, neizvēloties nevienu piedāvājumu.

18.3. Ja pieņemts lēmums līguma slēgšanas tiesības piešķirt nākamajam Pretendentam, kurš piedāvājis nākamo saimnieciski visizdevīgāko piedāvājumu, bet tas atsakās slēgt līgumu, Pasūtītājs pieņems lēmumu pārtraukt iepirkuma procedūru, neizvēloties nevienu piedāvājumu.

18.4. Uz līguma saskaņošanas brīdi Pretendentam jāiesniedz informācija par sertificēto speciālistu, kurš līguma noslēgšanas gadījumā darbosies līguma izpildē un informācija par sertificēta speciālista elektroietaišu izbūves darbu vadīšanā un būvuzraudzībā (no 1 līdz 35kV), kurš līguma noslēgšanas gadījumā darbosies kā atbildīgais būvdarbu vadītājs.

18.5. Līguma izpildē iesaistītā personāla saraksts tiks pievienots līgumam, kurā tiks norādīts Pretendenta:

 18.5.1. būvdarbu vadītājs;

 18.5.2. darba aizsardzības koordinators.

 **Pielikums Nr.1**

**Piedāvājuma vēstule**

**Sarunu procedūrai Nr. \_\_\_\_\_\_\_\_\_\_\_\_\_\_\_\_\_**

**Daļa "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_"**

Iepazinušies ar Sarunu procedūras "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" dokumentiem, to grozījumiem, papildinājumiem un pielikumiem, kuru saņemšana ar šo ir apliecināta, mēs, apakšā parakstījušies un būdami attiecīgi pilnvaroti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pretendenta nosaukums) vārdā, piedāvājam veikt \_\_\_\_\_\_\_\_\_\_\_\_\_\_\_ darbus (*būvdarbi/pakalpojumi*) Pasūtītāja objektā pēc Pasūtītāja noteikumiem, kā to paredz līguma noteikumi un sarunu procedūras prasības.

**Līgumcena kopā EUR** \_\_\_\_\_\_\_\_\_\_\_\_\_\_\_\_\_\_\_, bez PVN

**Līgumcena kopā EUR, bez PVN vārdiem** ( ..................................... *euro* un ..... centi )

\* PVN tiek aprēķināts saskaņā ar attiecīgajiem spēkā esošajiem normatīvajiem aktiem.

Parakstot šo Piedāvājumu, apliecinām, ka:

1. Piedāvājums ir spēkā \_\_\_\_ dienas, līdz 20\_\_. gada \_\_\_\_\_\_\_\_\_\_\_, un tas mums būs saistošs, un var tikt apstiprināts jebkurā brīdī, līdz noteiktā perioda beigām.
2. Mums ir nepieciešamās profesionālās, tehniskās un organizatoriskās spējas, personāls, finanšu resursi, iekārtas un cita fiziska infrastruktūra un resursi, kas nepieciešama potenciālā līgumu saistību izpildei;
3. Mūsu piedāvātais garantijas termiņš darbiem ir \_\_\_\_ gadi, (*ne mazāks kā 5 gadi*) no Tehniskā akta par energoietaises pieņemšanu ekspluatācijā abpusējas parakstīšanas brīža.
4. Mūsu piedāvātais garantijas termiņš materiāliem ir \_\_\_\_ gadi, (*ne mazāks kā 2 gadi*) no Tehniskā akta par energoietaises pieņemšanu ekspluatācijā abpusējas parakstīšanas brīža.
5. Mūsu piedāvātais kopējais objekta realizācijas termiņš ir \_\_\_\_\_\_\_\_\_ (*ne vairāk kā \_\_\_\_ dienas*), saskaņā ar Sarunu nolikuma prasībām;
6. Esam iepazinušies ar visiem Sarunu Nolikuma noteikumiem un *Būvdarbu/pakalpojuma* līgumu. Mums ir pilnībā saprotami tajā minētie noteikumi un prasības, akceptējam tos un esam gatavi slēgt šādu līgumu.
7. Mūsu piedāvājumā iekļautā informācija un pievienotie dokumenti ir šī piedāvājuma neatņemam sastāvdaļa, tie ir pilnīgi, izsmeļoši un patiesi, uzņemamies pilnu atbildību par iepirkuma procedūras ietvaros iesniegtajiem dokumentiem, tajos ietverto informāciju un atbilstību iepirkuma procedūras Nolikumam.
8. Mēs apliecinām, ka veicot elektromontāžas darbus, piedāvājumā iekļautos materiālus, kuriem izmaksu tāmē pievienota pazīme "MAN" izmantosim no AS "Sadales tīkls" Materiālu reģistrā iekļautajiem materiāliem.
9. Pēc pieprasījuma iesniegsim preces izcelsmes dokumentus un/vai apliecinājumu par ražošanas valsts, lai pārliecinātos par Eiropas Savienības vai Ziemeļatlantijas līguma organizācijas dalībvalsts ierobežojumu vai aizliegumu (sankciju) neesamību.
10. Mūsu piedāvājuma cenās ir paredzētas un iekļautas visa iespējamās *Būvdarbu/pakalpojuma* un organizatoriskās izmaksas, kas saistītas ar projekta realizāciju un minēto darbu laikā netiks izvirzīta prasība kopējo izmaksu palielināšanai.
11. Mums ir atļauja strādāt AS "Sadales tīkls" elektroietaisēs.
12. Mēs apliecinām, ka apņemamies neveikt krāpnieciskas un koruptīvas darbības iepirkumu procesā, ievērot konkurenci regulējošo normatīvo aktu prasības, neiesaistīties konkurenci ierobežojošos darījumos un nepieļaut interešu konflikta situācijas savstarpējā sadarbībā.
13. Mēs informējam, ka JĀ: piedāvājums iesniegts neatkarīgi no konkurenta un bez konsultācijām, līgumiem vai vienošanām, vai cita veida saziņas ar konkurentu attiecībā uz cenām, cenas aprēķināšanas metodēm, faktoriem (apstākļiem), formulām, kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurenta, tiem produktiem, darbiem vai pakalpojumiem, uz ko attiecas šis iepirkums, un nodomu vai lēmumu piedalīties iepirkumā (iesniegt piedāvājumu) vai tādu piedāvājuma iesniegšanu, kas neatbilst iepirkuma prasībām.
14. Mēs neesam apzināti, tieši vai netieši atklājuši un neatklāsim piedāvājuma noteikumus konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.
15. Mēs apzināmies, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma un mums kā Pretendentam var tikt piemērota izslēgšana no dalības iepirkuma procedūrā.
16. Attiecībā uz mums, kā Pretendentu, mūsu valdes vai padomes locekļiem, pārstāvēttiesīgām personām vai prokūristiem vai personām, kuras ir pilnvarotas pārstāvēt mūsu darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē noteiktā līguma izpildi.
17. Mēs apliecinām, ka iesniegtā informācija iekļaušanai kvalifikācijas sistēmas "Būvdarbi un pakalpojumi" kvalificēto piegādātāju sarakstā ir patiesa un aktuāla un apzināmies, ka nepatiesas informācijas sniegšanas gadījumā no kvalificēto piegādātāju saraksta varam tikt izslēgti.
18. Ar šo apliecinām, ka mūsu piedāvājumā iekļautajām Precēm un/vai Preču sastāvdaļām nav Eiropas Savienības vai Ziemeļatlantijas līguma organizācijas dalībvalsts ierobežojumi vai aizliegumi (sankcijas) un piedāvājumā nav iekļautas preces un/vai preču sastāvdaļas, kuru izcelsmes valsts ir Krievijas Federācija vai Baltkrievijas Republika.
19. Apliecinām gatavību projekta realizācijas laikā nodrošināt līdzvērtīga speciālista maiņu, atbilstoši Nolikuma personāla pieredzes prasībām.

Pretendenta vārdā darbu izpildes aktus parakstīs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( vārds, uzvārds, amats)

Kontaktpersona iepirkuma priekšmeta jautājumā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds, amats, tālrunis, e-pasts)

**Pielikums Nr.2**



**Uzaicinājums uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*būvdarbu/pakalpojuma* iepirkumu procedūru – Sarunām Nr. IDN-**

AS "Sadales tīkls", saskaņā ar *būvdarbu/pakalpojuma* iepirkumu procedūras "\_\_\_\_\_\_\_\_\_\_\_\_\_\_\_"sarunu nolikumu (pieejams AS "Latvenergo" Elektroniskajā iepirkumu sistēmā "Standarta dokumentācija"), uzaicina Jūs piedalīties iepirkumu procedūrā – sarunās par \_\_\_\_\_\_\_\_\_\_\_\_\_\_\_\_\_\_ būvdarbu/pakalpojuma izpildi AS "Sadales tīkls".

Iepirkuma procedūra - sarunas tiek veiktas *Eiropas Savienības Atveseļošanas fonda 7.1.1.2.i. investīcijas projekta "AS "Sadales tīkls" elektroenerģijas sadales tīkla modernizācija", REPowerEU, Nr. 7.1.1.2.i.0/1/24/I/CFLA/001 ietvaros*, **vai** *Eiropas Savienības Atveseļošanas fonda 1.2.1.5.i. investīcijas projekta "AS "Sadales tīkls" elektroenerģijas sadales sistēmas modernizācija", Nr.1.2.1.5.i.0/1/22/I/EM/002 ietvaros.*

**1. Kontaktpersonas:**

1.1 AS "Sadales tīkls" Iepirkumu pārvaldības funkcijas Iepirkumu projektu daļas projektu vadītājs \_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_\_, e-pasts:

1.2 Projekta tehniskā dokumentācija katrai iepirkuma daļai pievienota AS "Latvenergo" Elektroniskajā iepirkumu sistēmā.

**2. Iepirkuma procedūras - sarunu priekšmets, vieta un termiņš** (katrai iepirkuma daļai vai daļu grupai, ja tādas paredzētas):

**Būvdarbiem**

|  |  |  |
| --- | --- | --- |
| Daļa | Kopējā piedāvājuma cena, EUR bez PVN | Piedāvātais būvdarbu izpildes termiņš (ievērojot iepirkuma dokumentācijāminētos objekta izbūves termiņus un nosacījumus)  |
| 1. daļa "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" |  | \_\_\_ kalendārās dienas.*Maksimālais objekta īstenošanas ilgums \_\_\_\_\_\_\_\_- dienas.* |
| 2. daļa "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" |  | \_\_\_ kalendārās dienas.*Maksimālais objekta īstenošanas ilgums \_\_\_\_\_\_\_\_- dienas.* |
| … | … | *…* |

**Pakalpojumiem**

|  |  |  |  |  |
| --- | --- | --- | --- | --- |
| **Daļa** | Kopējā piedāvājuma cena, EUR bez PVN | Pretendenta piedāvātais pakalpojumu izpildes termiņš  | Pretendenta piedāvātais darbu garantijas termiņš  | Pretendenta piedāvātais materiālu garantijas termiņš  |
| 1.Daļa "\_\_\_\_\_\_\_\_\_\_\_\_\_\_\_\_" | \_\_\_\_\_\_  | \_\_\_ kalendārās dienas.*Maksimālais objekta īstenošanas ilgums \_\_\_\_\_\_\_\_- dienas.* | \_\_\_ kalendārās dienas.*Maksimālais objekta īstenošanas ilgums \_\_\_\_\_\_\_\_- dienas.* | \_\_\_ kalendārās dienas.*Maksimālais objekta īstenošanas ilgums \_\_\_\_\_\_\_\_- dienas.* |
| 2.Daļa "\_\_\_\_\_\_\_\_\_\_\_\_\_\_\_\_" | \_\_\_\_\_\_  | \_\_\_ kalendārās dienas.*Maksimālais objekta īstenošanas ilgums \_\_\_\_\_\_\_\_- dienas.* | \_\_\_ kalendārās dienas.*Maksimālais objekta īstenošanas ilgums \_\_\_\_\_\_\_\_- dienas.* | \_\_\_ kalendārās dienas.*Maksimālais objekta īstenošanas ilgums \_\_\_\_\_\_\_\_- dienas.* |
| … | … | … | … | … |

2.1.Detalizēta informācija par galveno darbu apjomu (Tāmes….) katrai no iepirkuma daļām pieejama AS "Latvenergo" Elektroniskajā iepirkumu sistēmā, autorizējoties ar Pretendentam piešķirto Lietotājvārdu un paroli. Pielikums Nr.\_\_\_

2.2. Piedāvājumam jābūt derīgam \_\_\_\_\_\_\_\_\_\_\_ kalendārās dienas pēc piedāvājuma atvēršanas datuma.

**3. Piedāvājuma iesniegšanas termiņš**

Piedāvājuma iesniegšanas termiņš 202 . gada \_\_\_ \_\_\_\_\_\_ līdz plkst. \_\_:00 (pēc Latvijas laika), AS "Latvenergo" Elektroniskajā iepirkumu sistēmā.

**4. Piedāvājuma izvērtēšana**

Informācija par pieņemto lēmumu attiecībā uz iepirkuma līguma slēgšanu vai Sarunu pārtraukšanu vai izbeigšanu, rakstiski tiek paziņota piecu darbdienu laikā pēc lēmuma pieņemšanas AS "Latvenergo" Elektroniskajā sistēmā visiem Pretendentiem, kuri piedalījās Sarunās.

**Pielikums Nr.3**

**LĪGUMS**

*Pievienots atsevišķos 4 (četros) failos*

3.1. Būvdarbu līgums - 2 (divos) failos

3.2. Pakalpojuma līgums - 2 (divos) failos